નવી દિલ્હી: આઈએસ સાથે સાંઠગાંઠ ધરાવવા બદલ યુએઇમાંથી હાલમાં દેશનિકાલ કરીને ભારત લાવવામાં આવેલા ત્રણ ત્રાસવાદી શકમંદોને આજે એનઆઈએની કસ્ટડીમાં મોકલી દેવામાં આવ્યા હતા. દિલ્હી કોર્ટ દ્વારા એનઆઈએની કસ્ટડીમાં ૧૦ દિવસ માટે મોકલી દેવામાં આવ્યા હતા. શેખ અઝહર ઇસ્લામ, મોહમ્મદ ફરહાન શેખ અને અદનાન હુસૈનને કોર્ટમાં રજૂ કરવામાં આવ્યા હતા. માસ્ક સાથે તેમને કોર્ટમાં રજૂ કરવામાં આવ્યા હતા. જિલ્લા જજ અમરનાથે બંધબારણે સુનાવણી યોજી હતી. ત્યારબાદ એનઆઈએની કસ્ટડીમાં મોકલી દેવાનો આદેશ કરાયો હતો. તેમની કસ્ટડીની અવધિ પૂરી થયા બાદ આજે તેમને કોર્ટમાં ઉપસ્થિત કરવામાં આવ્યા હતા.